Title: 6. Činnosti správcu dane pri správe daní

Správca dane je oprávnený pri vyhľadávacej činnosti zhromažďovať informácie o daňových subjektoch, vyhľadávať neprihlásené alebo neregistrované daňové subjekty, overovať úplnosť a správnosť evidencie alebo registrácie daňových subjektov a zisťovať ďalšie skutočnosti rozhodujúce pre správne vyrubenie dane zabezpečenie jej úhrady a vymáhanie daňového nedoplatku, pričom správca dane môže vyhľadávaciu činnosť vykonávať aj bez priamej súčinnosti daňového subjektu.

Q: Ak správca dane zistí, že daňový subjekt prestal vykonávať činnosť alebo
poberať príjmy podliehajúce dani:
A: urobí opatrenia potrebné na urýchlené vyrubenie dane alebo na vymáhanie daňových nedoplatkov na všetkých daniach

Q: Správca dane je oprávnený na účely správy daní a pri poskytnutí súčinnosti orgánom podľa osobitného predpisuvykonávať miestne zisťovanie aj mimo obvodu:
A: svojej územnej pôsobnosti

Q: Miestne zisťovanie je činnosť správcu dane, v rámci ktorej vyhľadáva [...], preveruje a zisťuje [...], ktoré sú potrebné na účely [...].
A: dôkazy; skutočnosti; správy daní

Q: Pri výkone miestneho zisťovania je zamestnanec správcu dane povinný preukázať sa:
A: služobným preukazom

Q: Pri výkone miestneho zisťovania nemá povinnosť preukázať sa služobným preukazom:
A: zamestnanec správcu dane, ktorým je obec a príslušník finančnej správy vykonávajúci miestne zisťovanie v služobnej rovnošate

Q: Zamestnanec správcu dane, ktorým je obec, je povinný preukázať sa:
A: oprávnením na vykonanie miestneho zisťovania

Q: Ak sa miestneho zisťovania nezúčastní daňový subjekt alebo jeho
zamestnanec, alebo iná osoba alebo zamestnanec inej osoby, spíše
zamestnanec správcu dane:
A: úradný záznam

Q: O miestnom zisťovaní spíše zamestnanec správcu dane:
A: zápisnicu

Zamestnanec správcu dane má právo v dobe primeranej predmetu zisťovania, najmä v dobe prevádzky, na neobmedzený prístup na pozemky, do každej prevádzkovej budovy, miestnosti alebo miesta vrátane dopravných prostriedkov a prepravných obalov, k účtovným písomnostiam, záznamom a informáciám, a to aj na technických nosičoch dát, a vykonať obhliadku veci v rozsahu nevyhnutne potrebnom na dosiahnutie účelu podľa Daňového poriadku. Toto právo má aj ak ide o byt, ktorý daňový subjekt používa aj na podnikanie.

Q: Zamestnanec správcu dane, ktorým je daňový úrad alebo colný úrad, je oprávnený tovar nakúpený pri miestnom zisťovaní vrátiť daňovému subjektu:
A: v nezmenenom stave

Q: [...] doklady a iné veci vráti správca dane najneskôr do [...] dní od predloženia posledného dokladu alebo inej veci.
A: Zapožičané; 30

Q: Daňový subjekt alebo iná osoba je [...] poskytnúť zamestnancovi správcu dane, ktorý vykonáva miestne zisťovanie, [...] a súčinnosť potrebnú na účinné vykonanie miestneho zisťovania, najmä mu podať potrebné [...].
A: povinná; pomoc; vysvetlenia

Q: [...] správcu dane môže zabezpečiť vec [...] na preukázanie [...] pri správe daní.
A: Zamestnanec; nevyhnutne potrebnú; skutočností

Zabezpečenie veci sa realizuje najmä vtedy, ak chýba riadne preukázanie spôsobu nadobudnutia veci, ich množstva, ceny, kvality alebo riadneho usporiadania finančných povinností v súvislosti s ich dovozom alebo nákupom.

Q: Ak zamestnanec správcu dane zabezpečí vec podľa Daňového poriadku, ktorej vlastník alebo držiteľ nie je známy, rozhodnutie o jej zabezpečení uverejní na úradnej tabuli správcu dane po dobu [...] dní, pričom v rozhodnutí namiesto označenia vlastníka alebo držiteľa uvedie [...] zabezpečenia takejto veci.
A: 60; dátum, miesto a čas

Ak je to pre dokazovanie nevyhnutné, môže zamestnanec správcu dane bezodplatne odobrať na účely bližšej obhliadky alebo expertízy vzorky zabezpečenej veci.

Q: Správca dane a daňový subjekt je povinný zabezpečenú vec:
A: riadne opatrovať

Q: Zabezpečovaná vec sa za spolupráce s orgánmi Policajného zboru [...], [...] a [...] úradnou uzáverou.
A: uzavrie; uzamkne; zabezpečí

Q: Spolupráca s orgánmi Policajného zboru sa nevyžaduje, ak úradnú uzáveru vykonáva:
A: colný úrad

Q: Ak je to možné a vhodné, môže správca dane pri zabezpečení veci zabezpečiť uzavretý a uzamknutý majetok:
A: vlastným zámkom

Q: O priebehu zabezpečenia veci sa na mieste spíše [...] alebo [...].
A: zápisnica; úradný záznam

Q: Do [...] dní od spísania zápisnice alebo úradného záznamu o zabezpečení veci vydá správca dane, ktorý vec zabezpečil, [...] o zabezpečení veci, v ktorom uvedie [...] zabezpečenia.
A: troch pracovných; rozhodnutie; dôvody

Q: Od okamihu, keď bola vec zabezpečená úradnou uzáverou, možno do miesta zabezpečenia vstupovať:
A: len so súhlasom správcu dane a v jeho prítomnosti

Q: Rozhodnutie o zabezpečení veci sa zruší právoplatným rozhodnutím:
A: o prepadnutí veci

Správca dane, ktorý vec zabezpečil, vydá rozhodnutie o prepadnutí veci okrem dopravného prostriedku zabezpečeného podľa § 40 ods. 3 Daňového poriadku, ak daňový subjekt v lehote do 15 dní od právoplatnosti rozhodnutia o zabezpečení veci neodstráni pochybnosti, ktoré viedli k zabezpečeniu veci, alebo do 15 dní od vykonania expertízy podľa § 40 ods. 2 Daňového poriadku, ktorej výsledky preukázali odôvodnenosť zabezpečenia veci.

Q: Správca dane je oprávnený prepadnutú vec predať:
A: v dražbe

Q: Ak je prepadnutá vec nepatrnej hodnoty, správca dane je oprávnený takúto vec predať:
A: v komisionálnom predaji

Q: Pre účely predaja prepadnutej veci nesmie byť hodnota veci nepatrnej hodnoty vyššia ako:
A: 200 eur

Q: Prepadnutá vec sa ocení nasledovným spôsobom:
A: cenou bežne používanou v mieste a v čase ocenenia prepadnutej veci

Q: Zabezpečené veci rýchlo podliehajúce skaze alebo živé zvieratá môže správca dane:
A: predať ihneď

Q: Správca dane určí spôsob zničenia prepadnutej veci, ktorú [...], a vymenuje [...] komisiu, ktorá bude dozerať na zničenie takejto veci
A: nemožno predať; trojčlennú

Q: Daňovou kontrolou správca dane [...] alebo [...] skutočnosti rozhodujúce pre správne určenie dane alebo dodržiavanie ustanovení osobitných predpisov.
A: zisťuje; preveruje

Q: Daňová kontrola sa vykonáva v rozsahu, ktorý je:
A: nevyhnutne potrebný na dosiahnutie jej účelu

Q: Daňová kontrola sa vykonáva u [...] alebo na mieste, kde to [...] vyžaduje.
A: daňového subjektu; účel kontroly

Q: Správca dane [...] vykonať daňovú kontrolu aj u daňového subjektu, ktorému je príslušný [...]; to neplatí, ak je správcom dane [...].
A: môže; iný správca dane; obec

Daňovú kontrolu tej istej dane za zdaňovacie obdobie, za ktoré už bola vykonaná, je možné vykonať u toho istého daňového subjektu aj opätovne:
- ak daňový subjekt žiada o vrátenie dane dodatočným daňovým priznaním
- ak daňový subjekt žiada o vrátenie sumy podľa osobitných predpisov
- na podnet ministerstva alebo finančného riaditeľstva
- na požiadanie orgánov činných v trestnom konaní alebo orgánov Policajného zboru

Q: Daňová kontrola sa podľa § 46 ods. 1 Daňového poriadku začína dňom:
A: určeným v oznámení správcu dane o daňovej kontrole

Oznámenie o daňovej kontrole musí obsahovať deň začatia daňovej kontroly, miesto výkonu daňovej kontroly, druh kontrolovanej dane a kontrolované zdaňovacie obdobie alebo kontrolované účtovné obdobie.

Ak z dôvodu na strane daňového subjektu nemožno daňovú kontrolu začať v deň uvedený v oznámení o daňovej kontrole, je povinný túto skutočnosť oznámiť správcovi dane do ôsmich dní od doručenia oznámenia a dohodnúť s ním nový termín začatia, daňová kontrola však nesmie začať neskôr ako 40 dní od doručenia oznámenia o daňovej kontrole.

Q: Ak sa vykonáva daňová kontrola na zistenie oprávnenosti nároku na
vrátenie nadmerného odpočtu alebo jeho časti, daňová kontrola je začatá:
A: v deň spísania zápisnice o začatí daňovej kontroly alebo v deň uvedený v oznámení o daňovej kontrole

Q: Správca dane je oprávnený začať daňovú kontrolu aj bez oznámenia podľa § 46 ods. 1 Daňového poriadku, ak:
A: to ustanovuje osobitný predpis, alebo ak o vykonanie daňovej kontroly požiadajú orgány činné v trestnom konaní alebo ak je dôvodné podozrenie, že účtovné alebo iné doklady budú pozmenené, znehodnotené alebo zničené

Q: Zamestnanec správcu dane z daňovej kontroly vyhotoví [...], ktorý obsahuje [...] vrátane vyhodnotenia dôkazov.
A: protokol; výsledok daňovej kontroly

Q: Vo výzve na vyjadrenie sa k zisteniam uvedeným v protokole správca dane určí lehotu, nie kratšiu ako [...] dní od [...] takého protokolu, v ktorej sa má kontrolovaný daňový subjekt vyjadriť k zisteniam uvedeným v protokole a označiť dôkazy preukazujúce jeho tvrdenia, ktoré nemohol predložiť v priebehu daňovej kontroly.
A: 30 pracovných; doručenia

Q: Lehota na vykonanie daňovej kontroly je:
A: najviac jeden rok odo dňa jej začatia

Q: Správca dane zistí základ dane a určí daň podľa pomôcok, ak daňový subjekt:
- [...]
- [...]
- [...]
A: nepodá daňové priznanie ani na výzvu správcu dane; nesplní pri preukazovaní ním uvádzaných skutočností niektorú zo svojich zákonných povinností, v dôsledku čoho nemožno daň správne zistiť; neumožní vykonať daňovú kontrolu